HMS Harvester (H19)

Palvelus

HMS Harvester määrättiin palvelukseen otettaessa 9. Hävittäjälaivueeseen. Alus siirrettiin 23. toukokuuta laivaston hyväksyttäväksi ja se siirtyi jo seuraavana päivänä koulutettavaksi Portlandiin, mistä se siirtyi 28. toukokuuta edelleen Doveriin.
HMS Harvester määrättiin Doveriin saavuttuaan evakuoimaan joukkoja mantereelta operaatio Dynamossa. Alus teki ensimmäisen matkansa seuraavana päivänä. Se vaurioitui 1. kesäkuuta ilmahyökkäyksessä, minkä vuoksi se jouduttiin siirtämään pois operaatiosta. Alus siirrettiin 2. kesäkuuta korjattavaksi Chathamiin.
HMS Harvester osallistui 10. kesäkuuta 51. Ylämaan divisioonan evakuointiin Saint-Valery-en-Cauxista. Seuraavana päivänä alus evakuoi joukkoja Le Havresta operaatio Cyclessä. Se määrättiin 19. kesäkuuta evakuoimaan joukkoja Saint-Jean-de-Luzista ja Bayonnesta Biskajanlahdelta. Operaation aikana se myös suojasi joukkojenkuljetusalus SS Andora Staria, joka kuljetti puolalaisia joukkoja Liverpooliin.
HMS Harvester määrättiin 25. kesäkuuta läntiselle reitille (engl. Western Approaches Command) saattuetehtäviin, jolloin sen kotisatamana oli Liverpool. Aluksen ensimmäisenä tehtävänä oli suojata yhdessä HMS Highlanderin, HMS Volunteerin ja HMS Whirlwindin kanssa saattuetta WS1, jossa olivat joukkojenkuljetusalukset RMS Aquitania, RMS Mauretania ja RMS Queen Mary, matka Clydestä luoteisen reitin (engl. North West Approaches) alueelle. Alus erkani 30. kesäkuuta saattueesta palaten Clydeen.
HMS Harvester liittyi 5. elokuuta saattueeseen WS2 yhdessä HMS Havelockin, HMS Highlanderin ja HMS Hurricanen kanssa. Alukset erkanivat 7. elokuuta saattueesta, minkä jälkeen ne palasivat Liverpooliin. HMS Harvester pelasti 28. elokuuta Saksan laivaston sukellusvene U-46:n torpedoiman aseistetun kauppalaivan HMS Dunvegan Castlen (engl. Armed Merchant Cruiser) eloonjääneet ja se laski seuraavana päivänä pelastetut maihin Greenockissa.
HMS Harvester siirrettiin 8. syyskuuta Portsmouthin alaisuuteen maihinnousun varalta. Alus tulitti 14. syyskuuta Cherbourgia yhdessä HMS Highlanderin, HMS Beaglen ja HMS Bulldogin kanssa. Alus palasi syys-lokakuun vaihteessa saattueiden suojaamiseen.
HMS Harvester liittyi 3. lokakuuta saattueeseen WS3 sen lähtiessä Liverpoolista yhdessä HMS Havelockin, HMS Highlanderin, HMS Hurricanne, HMS Versatilen, HMS Viscountin ja HMS Witheringtonin kanssa. Alus erkani saattueesta 5. lokakuuta, minkä jälkeen se palasi Liverpooliin. Alus määrättiin 7. lokakuuta etsimään torpedoitua tankkeria SS British Generalia, mutta se joutui palaamaan satamaan polttoainepulan vuoksi. Alus upotti 30. lokakuuta syvyyspommein ja tykkitulella yhdessä HMS Highlanderin kanssa Saksan laivaston sukellusveneen U-32 (55°37′N, 12°20′W ). Hävittäjät pelastivat sukellusveneestä 33 eloonjäänyttä.
HMS Harvester liittyi 1. marraskuuta Liverpoolissa yhdessä HMS Hurricanen kanssa saattueeseen WS4, josta se erkani 4. marraskuuta liittyäkseen Clydeen matkaavaan saattueeseen SC9. Alus suojasi 7. marraskuuta saattuetta HX64 yhdessä Kanadan laivaston hävittäjän HMCS Ottawan kanssa. Suojatessaan saattuetta hävittäjät upottivat Italian laivaston sukellusveneen Faa Di Brunon.
HMS Harvester liittyi 19. joulukuuta Clydessä saattueeseen WS5A yhdessä HMS Highlanderin ja HMS Vesperin kanssa. Suojaus erkani 21. joulukuuta saattueesta, minkä jälkeen ne palasivat Clydeen.

1941

HMS Harvester oli 8. tammikuuta 1941 sukellusveneentorjuntatehtävissä suojaamassa Molfre Bayhin ankkuroituja aluksia yhdessä HMS Highlanderin ja HMS Wellingtonin kanssa. Ankkuroidut alukset muodostivat saattueen WS5B, johon alus liittyi 12. tammikuuta yhdessä usean muun hävittäjän kanssa. Alus erkani 16. tammikuuta saattueesta palaten Clydeen.
HMS Harvester pelasti 3. helmikuuta 121 eloonjäänyttä uponneelta HMS Crispiniltä. Alus suojasi 7. helmikuuta saattuetta SC20, minkä aikani se pelasti mereen laskeutuneen Kuninkaallisten ilmavoimien Whitley pommittajan miehistön. Alus siirrettiin 18. maaliskuuta huoltoon Vickers Armstrongin telakalle Barrowissa.
HMS Harvester määrättiin huhtikuussa liittymään Force H:hon Gibraltarilla palvelukseen palatessaan. Alus liittyi 26. huhtikuuta saattueeseen WS8A yhdessä HMS Havelockin ja HMS Hesperuksen kanssa. Hävittäjät erkanivat 2. toukokuuta saattueesta suojatakseen operaatio Tiikerin viittä rahtialusta Gibraltarille.
HMS Harvester liittyi 4. toukokuuta Force H:hon. Alus liittyi 6. toukokuuta operaatio Tiikerin saattueen suojaksi. Alus liittyi 19. toukokuuta HMS Havelockiin, HMS Wrestleriin ja HMS Fearlessiin suojatakseen lentotukialuksia HMS Ark Roylia ja HMS Furiousia sekä risteilijä HMS Londonia toimitettaessa lentokonetäydennystä Maltalle operaatio Splicessä.
HMS Harvester siirrettiin kesäkuussa Newfoundlandin saattajavoimiin, minkä vuoksi sen tuli purjehtia St. Johniin. Aluksen siirron syynä oli ilmatorjunta-aseistuksen heikkous operoitaessa voimakkaan ilmauhan alaisella läntisellä Välimerellä. Alus aloitti heinäkuussa palveluksensa St. Johnsissa.
HMS Harvester suojasi 8. elokuuta Winston Churchilliä kuljettavaa taistelulaiva HMS Prince of Walesia yhdessä HMS Havelockin ja HMS Hesperuksen kanssa. Alus turvasi aseistetun kauppalaivan AMC Cantonin matkan Greenockiin sen vaurioiduttua torpedo-osumasta.
HMS Harvester siirrettiin joulukuussa suojaamaan kotimaan ja Gibraltarin välisiä saattueita. Alus upotti 7. joulukuuta Gibraltarin länsipuolella (35°51′N, 07°45′W ) syvyyspommein sukellusvene U-208:n yhdessä HMS Hesperuksen kanssa.
HMS Hesperus, HMS Lightning ja HMS Highlander suojasivat 13. joulukuuta Winston Churchillia Arkadia kokoukseen Yhdysvaltoihin kuljettanutta taistelulaiva HMS Duke of Yorkia. Huonon sään vuoksi hävittäjäsuoja joutui palaamaan satamaan.

1942

HMS Hesperus siirrettiin 30. tammikuuta 1942 Dundeessa telakalle, jossa sille asennettiin muun muassa merivalvontatutka tyyppiä 271. Alus määrättiin Saattajaryhmä B3:n johtoalukseksi palvelukseen palattaessa. Alus liittyi ryhmäänsä toukokuun alussa.
HMS Hesperus, ORP Garland, korvetit HMS Mignonette, HMS Narcissus ja HMS Lobelia sekä Vapaan Ranskan laivaston korvetti Renoncule määrättiin 5. toukokuuta suojaamaan saattuetta HX188. Alus liittyi seuraavana päivänä ryhmänsä kanssa saattueeseen, josta ne erkanivat 14. toukokuuta.
HMS Hesperus suojasi ryhmänsä kanssa seuraavien kuukausien aikana useita saattueita. Ryhmä liittyi 10. joulukuuta saattueeseen HX218, joka joutui 13. joulukuuta sukellusveneosasto Buffelin hyökkäyksen kohteeksi. Ryhmä erkani 20. joulukuuta saattueesta sen saavuttua Liverpooliin. HMS Hesperus siirrettiin 23. joulukuuta Liverpoolissa telakalle.

1943

HMS Hesperus palasi helmikuussa palvelukseen ja se liittyi 11. helmikuuta 1943 Saattajaryhmä B3:een, joka oli suojaamassa saattuetta SC117. Saattue joutui 21. tammikuuta sukellusveneryhmä Burgrafin hyökkäyksen kohteeksi. Alus pelasti kahden uponneen aluksen miehistöjä.
HMS Hesperus siirrettiin maaliskuun alussa St. Johnissa telakalle sään aiheuttamien vahinkojen korjaamiseksi. Alus liittyi 6. maaliskuuta ryhmineen saattueeseen HX228. Saksan meriliikenteenseuranta-asemat paikallistivat 9. maaliskuuta saattueen ja ne ohjasivat sukellusveneet saattueen kimppuun. Saattue joutui 10. maaliskuuta sukellusveneryhmä Neulandin hyökkäyksen kohteeksi.
HMS Harvester havaitsi 11. maaliskuuta sukellusvene U-444:n kaikuluotaimella, minkä jälkeen se hyökkäsi sen kimppuun syvyyspommein. Sukellusvene nousi pintaan pahoin vaurioituneena, jolloin HMS Harvester ajoi sen päälle. HMS Harvesterin propellinakseli katkesi pysäyttäen aluksen, jolloin sukellusvene U-432 torpedoi sen. Alus katkesi kahtia ja sen upotessa menehtyi ryhmän komentaja A. A. Tait sekä 145 miehistönjäsentä. Vapaan Ranskan laivaston korvetti FNFL L'Aconit pelasti muutaman pelastuneen.